N á v r h

Komuniké

Vláda Slovenskej republiky na svojom zasadnutí dňa ................ 2002 prerokovala materiál “Informácia o administratívnych štruktúrach ovplyvňujúcich podnikateľské prostredie”.

Aj keď sa za posledné roky vybudovalo, popri už existujúcich, mnoho inštitúcií – štruktúr, ktoré pôsobia na trhu a svojou činnosťou, či zverenými kompetenciami ovplyvňujú podnikateľské prostredie, ich efektívnosť nie je explicitne vymedzená, a teda neexistuje ani reálny obraz o ich pozitívnom či negatívnom vplyve na podnikateľské prostredie (podmienky podnikania).  
Z tohoto dôvodu je v dokumente uvedená potreba pravidelne vykonávať audit inštitúcií, ktorý umožní objektívne zhodnotenie pôsobenia administratívnej štruktúry na kvalitu podnikateľského prostredia s následným záverom a) zrušiť nepotrebné organizácie, b) začať činnosť nových, t. j. takých, ktorých existencia sa preukáže ako opodstatnená z hľadiska vytvárania optimálnych podmienok pre podnikateľské prostredie. 

Hlavným záverom dokumentu je úloha pre ministra hospodárstva SR - každoročne predkladať na rokovanie vlády SR Správu o administratívnych štruktúrach ovplyvňujúcich podnikateľské prostredie, ktorá bude reflektovať závery vykonaného auditu.